কানিজ ফাতেমা পুনমঃ “বাড়াবো প্রাণিজ আমিষ গড়বো দেশ, স্বাস্থ্য মেধা সমৃদ্ধির বাংলাদেশ” এই স্লোগানকে সামনে রেখে দেশব্যাপী আয়োজন করা হয় প্রাণিসম্পদ সেবা সপ্তাহ ২০১৮ । সেবা সপ্তাহ উদযাপনের অংশ হিসাবে ঢাকার ফার্মগেটে অবস্থিত কৃষিবিদ ইনস্টিটিউশন চত্বরে ৩ দিন ব্যাপী প্রাণিসম্পদ সম্পর্কিত প্রযুক্তি মেলার আয়োজন করা হয়েছে। সোমবার ছিল এই মেলার শেষ দিন, এদিন কৃষিবিদ ইনস্টিটিউশন চত্বরে ছিল উপচে পড়া ভীড়, ছিল প্রচুর দর্শক সমাগম।